Starea de alertă prelungită a intrat în vigoare azi: Ce măsuri de siguranță trebuie să respecți pentru 30 de zile.
Starea de alertă prelungită a intrat în vigoare duminică, 16 august, pentru 30 de zile. Măsurile deja ştiute rămân în vigoare, precum obligativitatea măştii. Terasele se vor închide la miezul nopţii, însă, ultima comandă va fi preluată de la clienţi la 23:00.
Începând de duminică, 16 august, te afli într-o nouă stare de alertă pentru încă o lună. Singura noutate este aceea că terasele sunt deschise până la miezul nopţii, şi nu până la 23:00, aşa cum era prevăzut până acum. Însă, trebuie să ştii că ultima comandă poate fi luată la 23:00. Dacă vrei să știi unde se situează România în contextul pandemiei de coronavirus, poți citi aici bilanțul actualizat și cele mai noi informații despre starea pacienților români.